Այն պահից, երբ դուք հեռացաք

«Այն պահից, երբ դուք հեռացաք» (), ռեժիսոր Ջոն Քրոմվելի՝ 1940-ական թվականների առավել նշանակալից ռազմական կինոֆիլմերից մեկը։ Գլխավոր դերում խաղացել է Կլոդետ Կոլբերը։ «Այն պահից, երբ դու հեռացար. զինվորի նամակն իր կնոջը» վեպի էկրանավորումը` Մարգարետ Բիլլի Ուայլդերի։

Գրեթե երեք ժամ ձգվող ֆիլմի սյուժեն պտտվում է ամերիկյան սովորական ընտանիքի և նրա տանտիրուհու՝ տիկին Հիլթոնի շուրջը։ Վերջինիս ամուսինը՝ Թիմը, գնացել է պատերազմ։ Ինչպես նշել են կինոքննադատները, առավել անսպասելի և հետաքրքիր լուծումը ֆիլմի պրոդյուսեր Դեյվիդ Սելզնիկի՝ սիրեկանների դերասաններ Ջենիֆեր Ջոնսի և Ռոբերտ Ուոքերի ընտրությունն է եղել, ովքեր այդ ժամանակ օրինական ամուսիններ էին։

Ֆիլմն «Օսկար» մրցանակաբաշխության է ներկայացվել ինը անվանակարգերում. «Լավագույն ֆիլմ», «Լավագույն դերասանուհի» (Կլոդետ Կոլբեր), «Երկրորդ պլանի լավագույն դերասան» (Մոնտի Վուլի), «Երկրորդ պլանի լավագույն դերասանուհի» (Ջենիֆեր Ջոնս), «Լավագույն երաժշտություն» (Մաքս Սթայներ),՝ «Լավագույն օպերատորական աշխատանք» (Ստենլի Կորտես, Լի Գարմս), «Լավագույն վիզուալ էֆեկտներ», «Լավագույն բեմադրող նկարիչ» (Մարկ-Լի Կիրկ, Վիկտոր Ա. Գանջելին) և «Լավագույն մոնտաժ», բայց շահել է միայն մեկ արձանիկ՝ Մաքս Սթայների լավագույն երաժշտության համար։

Սյուժե 
Ֆիլմի գործողությունները տեղի են ունենում 1940-ական թվականներին ամերիկյան փոքրիկ քաղաքում։ Մինչ ամուսինը՝ Թիմը, իր երկրի խաղաղության համար կռվում էր ռազմաճակատում, տիկին Էնն Հիլթոնը (Կլոդետ Կոլբեր) զբաղված էր հանկարծակի իր գլխին թափված կենցաղային խնդիրներով։ Որպեսզի տանը դատարկ մահճակալ չմնա, նա վերցնում է կենվոր գնդապետ Վիլյամ Սմոլեթին (Մոնտի Վուլի)։ Ընտանեկան բյուջեն խիստ սահմանափակ է, շատ մթերքներ չէին բավարարում։ Տիկին Հիլթոնի համար այդ ամենը աննշան մանրուքներ են թվում, երբ նա տեղեկանում է, որ իր դուստեր Ջեյնի (Ջենիֆեր Ջոնս) և գնդապետի թոռան՝ Վիլյամի (Ռոբերտ Ուոքեր) միջև սիրավեպ է սկսվել։

Դերերում

Քննադատություն 
Ֆիլմը տարբեր արձագանքներ է ստացել համաշխարհային կինոքննադատների կողմից։ Նրանց մեծամասնությունը նշել է  չափազանց գերզգայությունն ու անիրական սյուժեն, որ հատուկ է ֆիլմին։

«Երկրորդ համաշխարհային պատերազմի սենտիմենտալ քարոզչություն»՝ Բոբ Բլում, Journal and Courier:
«Աստեղային դերասանական կազմով ստեղծված ռազմական  հրաշալի դրամա»՝ Քեն Հանկե, Mountain Xpress:
«Ես փայփայել եմ այդ երեք ժամերը, որ տևում էր ֆիլմը, քանի որ դրանք ինձ ժամանակ են տվել, որպեսզի հասկանամ բոլոր կերպարներին և, հնարավոր է, նույնիսկ սիրեմ նրանց»՝ Մայքլ Վ. Ֆիլիպս–կրտսեր, Goatdog Movies:

Ծանոթագրություններ

Գրականություն 
 

Ֆիլմեր այբբենական կարգով
Անգլերեն ֆիլմեր
1944 ֆիլմեր
Ամերիկյան դրամա ֆիլմեր
Լավագույն երաժշտության համար Օսկարի մրցանակակիր ֆիլմեր
Ամերիկյան սև-սպիտակ ֆիլմեր
Ամերիկյան ֆիլմեր
United Artists ֆիլմեր
Ամերիկյան վեպերի էկրանավորումներ